รัฐบาลไทย-ข่าวทำเนียบรัฐบาล-ผลประชุม ก.ค.ศ. 15/2560
วันจันทร์ที่ 30 ตุลาคม 2560
ผลประชุม ก.ค.ศ. 15/2560
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เป็นประธานการประชุมคณะกรรมการข้าราชการครูและบุคลากรทางการศึกษา (ก.ค.ศ.) ครั้งที่ 15/2560
เมื่อวันจันทร์ที่ 30 ตุลาคม 2560 ณ ห้องประชุมราชวัลลภ
• พิจารณาหลักเกณฑ์และวิธีการย้ายผู้บริหารสถานศึกษา สพฐ.
ที่ประชุมได้มีการพิจารณาเรื่องหลักเกณฑ์และวิธีการย้ายผู้บริหารสถานศึกษา สังกัดสํานักงานคณะกรรมการการศึกษาขั้นพื้นฐาน (สพฐ.) ตามหนังสือสํานักงาน ก.ค.ศ. ที่ ศธ 0206.4/ว24 ลงวันที่ 31 กรกฎาคม 2560ซึ่งมีผู้บริหารสถานศึกษารายหนึ่งได้ยื่นฟ้องคดีต่อศาลปกครองอุบลราชธานีขอให้ศาลมีคําสั่งทุเลาการบังคับใช้หลักเกณฑ์และวิธีการย้ายผู้บริหารสถานศึกษาดังกล่าว ในข้อ 10 และข้อ 11 ซึ่งเป็นขั้นตอนการพิจารณาย้ายผู้อํานวยการสถานศึกษาในสังกัดสํานักงานเขตพื้นที่การศึกษาประถมศึกษาและมัธยมศึกษาไว้เป็นการชั่วคราวจนกว่าศาลจะมีคําพิพากษา เนื่องจากเห็นว่าหลักเกณฑ์ในข้อดังกล่าว น่าจะขัดต่อหลักความเสมอภาคและมีการเลือกปฏิบัติที่ไม่เป็นธรรม อันน่าจะไม่ชอบด้วยกฎหมาย โดยศาลปกครองได้แจ้งให้สํานักงาน ก.ค.ศ. ทราบทางโทรสาร เมื่อวันที่ 20 ตุลาคม 2560 และ ก.ค.ศ. มีมติให้ชะลอการพิจารณาย้ายผู้บริหารสถานศึกษา สพฐ. ไว้เป็นการชั่วคราวแล้วนั้น
ในวันนี้ ที่ประชุมพิจารณาแล้ว มีมติดังนี้
กรณีที่ กศจ. จํานวน 18 แห่งได้มีการพิจารณาย้ายผู้บริหารสถานศึกษาตามหลักเกณฑ์และวิธีการย้ายผู้บริหารสถานศึกษา สังกัดสํานักงานคณะกรรมการการศึกษาขั้นพื้นฐาน หนังสือสํานักงาน ก.ค.ศ. ด่วนที่สุด ทื่ ศธ 0206.4/ว24 ลงวันที่ 31 กรกฎาคม 2560 ไปก่อนวันที่ 20 ตุลาคม 2560 และมีคําสั่งย้ายเรียบร้อยแล้วนั้นให้ดําเนินการต่อไปได้แต่หากศาลพิพากษาเป็นประการใดแล้ว จะต้องปฏิบัติตามคําสั่งศาลต่อไป
กรณีที่ กศจ. จํานวน 19 แห่ง ได้มีการพิจารณาย้ายผู้บริหารสถานศึกษาตามหลักเกณฑ์และวิธีการดังกล่าวแล้ว แต่ยังไม่ได้ออกคําสั่ง และอีก 40 แห่งที่ชะลอการพิจารณาย้ายไว้ก่อนนั้นสํานักงาน ก.ค.ศ.จะทําเรื่องขอหารือไปยังศาลปกครองอุบลราชธานีว่า จะมีแนวทางให้ดําเนินการอย่างไรเนื่องจากกระทบต่อการบริหารงานบุคคลของข้าราชการครูและบุคลากรทางการศึกษาในส่วนนี้ เมื่อศาลได้ให้ข้อเสนอแนะในทางปฏิบัติแล้ว จะได้แจ้งให้สํานักงานศึกษาธิการจังหวัดดังกล่าว ดําเนินการต่อไป
ก.ค.ศ. จะขออุทธรณ์คําสั่งทุเลาการบังคับใช้หลักเกณฑ์และวิธีการย้ายผู้บริหารสถานศึกษา สพฐ.ดังกล่าวต่อศาลปกครองสูงสุดเนื่องจากหลักเกณฑ์การย้ายผู้บริหารสถานศึกษา ตามหลักเกณฑ์ ว9/2559 ได้ถูกยกเลิกโดยหลักเกณฑ์นี้แล้ว ไม่สามารถนํากลับมาใช้ได้ สําหรับข้อ 10 และข้อ 11 ซึ่งเป็นขั้นตอนการพิจารณาการย้ายนั้น ได้กําหนดเพื่อใช้กับการย้ายผู้บริหารสถานศึกษาทั่วประเทศไม่ได้ใช้เฉพาะเจาะจงสําหรับผู้หนึ่งผู้ใด
•อนุมัติย้ายและแต่งตั้งผู้อํานวยการสํานักงานเขตพื้นที่การศึกษา จํานวน 6 ราย
1. นายรตนภูมิ โนสุ ผอ.สพป.เชียงใหม่ เขต 2 ไปดํารงตําแหน่ง ผอ.สพป.เชียงใหม่ เขต 3
2. นายไพบูลย์ ศรีสุธรรม ผอ.สพป.ศรีสะเกษ เขต 2 ไปดํารงตําแหน่ง ผอ.สพป.ศรีสะเกษ เขต 3
3. นายถาวร คูณิรัตน์ ผอ.สพป.อุบลราชธานี เขต 4 ไปดํารงตําแหน่ง ผอ.สพป.อุบลราชธานี เขต 5
4. นายวัลลพ สงวนนาม ผอ.สพป.ชุมพร เขต 1 ไปดํารงตําแหน่ง ผอ.สพป.กรุงเทพมหานคร
5 นายศังกร รักชูชื่น ผอ.สพม.เขต 13 ( ตรัง,กระบี่) ไปดํารงตําแหน่ง ผอ.สพป.ตรัง เขต 1
6. นายธัชชเวชร์ จันทร์สุขศรี ผอ.สพม.เขต 14 (พังงา,ภูเก็ต,ระนอง) ไปดํารงตําแหน่ง ผอ.สพม.เขต 13 (ตรัง,กระบี่)
•เห็นชอบแต่งตั้งอนุกรรมการใน อ.ก.ค.ศ. สํานักบริหารงานการศึกษาพิเศษ
1. อนุกรรมการผู้ทรงคุณวุฒิ 4 รายได้แก่ นายธีระ จันทรรัตน์ ด้านการบริหารงานบุคคล นายทบทวน ชํานาญค้า ด้านกฎหมาย นายชูศักดิ์ ชูมาลัยวงศ์ ด้านการศึกษา และนายสมมารถ ไตรวิชา ด้านการเงินการคลังหรือด้านอื่นที่เป็นประโยชน์ต่อการบริหารงานบุคคล
2. ผู้แทนข้าราชการครูและบุคลากรทางการศึกษาจํานวน 3 ราย ได้แก่ นางสาวดรุณี มูลคําภา สังกัดศูนย์การศึกษาพิเศษ นายถวิล คงสุวรรณ์ สังกัดโรงเรียนเฉพาะความพิการ และนายวสันต์ เกษแก้ว สังกัดโรงเรียนศึกษาสงเคราะห์
3. อนุกรรมการข้าราชการในสังกัดที่ดํารงตําแหน่งประเภทบริหารหรือประเภทวิชาการได้แก่ นายอัมพร พินะสา ผช.เลขาธิการคณะกรรมการการศึกษาขั้นพื้นฐาน นายวุฒิศักดิ์ เหล็กคํา ผอ.โรงเรียนราชประชานุเคราะห์ 54 จ.เพชรบูรณ์ และนายอโณทัย ไทยวรรณศรี ผอ.สพป.ตาก เขต 2
4. อนุกรรมการผู้แทนสํานักงาน ก.ค.ศ.ได้แก่ นางปราณี ศิวารมณ์ รองเลขาธิการ ก.ค.ศ.